CELEX: 32022D0181
Language: sl
Date: 2022-02-09 00:00:00
Title: Izvedbeni sklep Komisije (EU) 2022/181 z dne 9. februarja 2022 o spremembi Izvedbenega sklepa (EU) 2021/260 glede nekaterih premikov vodnih živali med državami članicami ali njihovimi deli, za katere veljajo nacionalni ukrepi, ter Priloge I k navedenemu sklepu v zvezi s statusom Irske glede ostreidnega herpesvirusa-1μvar (OsHV-1μvar) (Besedilo velja za EGP)

10.2.2022   
               
               
                  SL
               
               
                  Uradni list Evropske unije
               
               
                  L 29/40
               
            
         IZVEDBENI SKLEP KOMISIJE (EU) 2022/181
         z dne 9. februarja 2022
         o spremembi Izvedbenega sklepa (EU) 2021/260 glede nekaterih premikov vodnih živali med državami članicami ali njihovimi deli, za katere veljajo nacionalni ukrepi, ter Priloge I k navedenemu sklepu v zvezi s statusom Irske glede ostreidnega herpesvirusa-1μvar (OsHV-1μvar)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (1) ter zlasti člena 226(3) Uredbe,
         ob upoštevanju naslednjega:
         
                     (1)
                  
                  
                     Izvedbeni sklep Komisije (EU) 2021/260 (2) določa sezname držav članic in njihovih delov, ki se štejejo za proste nekaterih bolezni vodnih živali, ki niso navedene v členu 9(1), točka (d), Uredbe (EU) 2016/429, ali v katerih se izvaja program izkoreninjenja navedenih bolezni.
                  
               
                     (2)
                  
                  
                     Natančneje, člen 4 Izvedbenega sklepa (EU) 2021/260 določa pogoje, pod katerimi se vodne živali vrst, dovzetnih za take bolezni, lahko premikajo med državami članicami ali njihovimi deli, vključno z zahtevo, da take živali izvirajo iz države članice ali njenega dela, ki sta navedena kot prosta navedenih bolezni.
                  
               
                     (3)
                  
                  
                     Vendar standardi Svetovne organizacije za zdravje živali (OIE) (3) in praktične izkušnje kažejo, da z vidika zdravja živali ni vedno potrebno, da žive vodne živali in njihove gamete izvirajo z območja, prostega bolezni, če so namenjene na območje, ki je že prosto bolezni ali na katerem se izvaja program izkoreninjenja. V nekaterih primerih in v zvezi z nekaterimi boleznimi so lahko karantena vodnih živali v obratu akvakulture, odobrenem v skladu z Delegirano uredbo Komisije (EU) 2020/691 (4), razkuževanje iker ali zadrževanje vodnih živali v vodi z določeno slanostjo pod predpisanimi pogoji ustrezni za zmanjšanje tveganja za nastanek bolezni.
                  
               
                     (4)
                  
                  
                     Zato je primerno spremeniti Izvedbeni sklep (EU) 2021/260, da bi se upoštevali taki ukrepi za zmanjšanje tveganja, da se olajša varna trgovina s takim blagom.
                  
               
                     (5)
                  
                  
                     Poleg tega je Irska zahtevala, da Komisija črta „kompartment 5: Bertraghboy in Galway Bay“ s seznama kompartmentov, prostih ostreidnega herpesvirusa-1μvar (OsHV-1μvar) na Irskem, in ustrezno spremeni Prilogo I k Izvedbenemu sklepu (EU) 2021/260. Taka zahteva je bila vložena iz komercialnih razlogov in ne zaradi izbruha bolezni.
                  
               
                     (6)
                  
                  
                     Izvedbeni sklep (EU) 2021/260 bi bilo zato treba ustrezno spremeniti.
                  
               
                     (7)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Izvedbeni sklep (EU) 2021/260 se spremeni:
            
                        (1)
                     
                     
                        člen 4 se nadomesti z naslednjim:
                        
                           „Člen 4
                           Premiki vodnih živali dovzetnih vrst med državami članicami ali njihovimi deli, za katere veljajo nacionalni ukrepi, vključno s programi izkoreninjenja
                           
                              1.   Vodne živali vrst, dovzetnih za posamezne bolezni iz drugega stolpca Priloge III, se premaknejo v države članice ali njihove dele, navedene v drugem in četrtem stolpcu tabel v Prilogi I ali II, če:
                              
                                          (a)
                                       
                                       
                                          izvirajo iz države članice ali njenega dela, ki sta v drugem in četrtem stolpcu tabele v Prilogi I navedena kot prosta zadevne bolezni;
                                       
                                    
                                          (b)
                                       
                                       
                                          jih spremlja uradno spričevalo, ki ga izda pristojni organ države članice izvora in je sestavljeno v skladu z ustreznim vzorcem veterinarskega spričevala iz poglavja 1, 2, 3 ali 5 Priloge I k Izvedbeni uredbi Komisije (EU) 2020/2236 (5), v katerem so navedena jamstva, ki se nanašajo na zadevne posebne nacionalne ukrepe.
                                       
                                    
                           
                              2.   Z odstopanjem od odstavka 1, točka (a), se vodne živali vrst, dovzetnih za posamezne bolezni iz drugega stolpca Priloge III, lahko premaknejo v države članice ali njihove dele, navedene v drugem in četrtem stolpcu tabel v Prilogi I ali II, če:
                              
                                          (a)
                                       
                                       
                                          so bile v primeru prostoživečih vodnih živali te v karanteni v obratu akvakulture, ki je bil odobren v skladu s členom 15 Delegirane uredbe Komisije (EU) 2020/691 (*1);
                                       
                                    
                                          (b)
                                       
                                       
                                          so bile v primeru držav članic ali njihovih delov, za katere veljajo nacionalni ukrepi za okužbo z Gyrodactylus salaris:
                                          
                                                      (i)
                                                   
                                                   
                                                      vodne živali neposredno pred premikom v pogojih iz poglavja 10.3, člen 10.3.8, točka 2, Kodeksa zdravstvenega varstva vodnih živali Svetovne organizacije za zdravje živali (OIE) (*2);
                                                   
                                                
                                                      (ii)
                                                   
                                                   
                                                      ikre razkužene, nato pa v pogojih iz poglavja 10.3, člen 10.3.8, točka 3, Kodeksa zdravstvenega varstva vodnih živali OIE.
                                                   
                                                
                                    
                        
                        
                           (*1)  Delegirana uredba Komisije (EU) 2020/691 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za obrate akvakulture in prevoznike vodnih žival (UL L 174, 3.6.2020, str. 345)."
                        
                        
                           (*2)  Kodeks zdravstvenega varstva vodnih živali OIE, 2021, 23. izdaja.“."
                        
                     
                  
                        (2)
                     
                     
                        V Prilogi I se v vrstici, ki se nanaša na ostreidni herpesvirus-1μvar (OsHV-1μvar), vnos za Irsko nadomesti z besedilom iz Priloge k temu sklepu.
                     
                  
         
            Člen 2
            Ta sklep začne veljati tretji dan po objavi v Uradnem listu Evropske unije.
         
         
            V Bruslju, 9. februarja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 84, 31.3.2016, str. 1.
         
            (2)  Izvedbeni sklep Komisije (EU) 2021/260 z dne 11. februarja 2021 o odobritvi nacionalnih ukrepov za omejitev učinka nekaterih bolezni vodnih živali v skladu s členom 226(3) Uredbe (EU) 2016/429 Evropskega parlamenta in Sveta ter razveljavitvi Sklepa Komisije 2010/221/EU (UL L 59, 19.2.2021, str. 1).
         
            (3)  Kodeks zdravstvenega varstva vodnih živali OIE, 2021, 23. izdaja.
         
            (4)  Delegirana uredba Komisije (EU) 2020/691 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za obrate akvakulture in prevoznike vodnih žival (UL L 174, 3.6.2020, str. 345).
         
            (5)  Izvedbena uredba Komisije (EU) 2020/2236 z dne 16. decembra 2020 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval za vstop pošiljk vodnih živali in nekaterih proizvodov živalskega izvora iz vodnih živali v Unijo ter njihove premike znotraj Unije, in uradnega potrjevanja navedenih spričeval ter o razveljavitvi Uredbe (ES) št. 1251/2008 (UL L 442, 30.12.2020, str. 410).
      
      
         
            PRILOGA
            
               
                           „ostreidni herpesvirus – 1μvar (OsHV-1μvar)
                        
                        
                           Irska
                        
                        
                           IE
                        
                        
                           kompartment 1: Sheephaven Bay
                           kompartment 3: Killala, Broadhaven in Blacksod Bays
                           kompartment 4: Streamstown Bay
                           kompartment A: Tralee Bay Hatchery“